Държавен вестник, бр. 26, 2012 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  26 
Член 1
(1) Българската страна като притежател 
на интелектуалните права и собственост на 
софтуерен продукт „Национален кодифика­
ционен инструмент „Булкод“ (наричан по-
долу „продукта“) предоставя безвъзмездно 
на албанската страна за неограничен срок 
от време, неизключително, непрехвърляемо и 
неограничено откъм брой на потребителите 
в рамките на Министерството на отбраната 
на Република Албания право на ползване на 
продукта и потребителската документация 
(съгласно приложението) във връзка с из­
ползването му.
(2) Албанската страна приема безвъзмездно 
предоставеното право на ползване на продукта 
при условията на това споразумение.
(3) Правото по ал. 1 не включва каквито 
и да било други права, свързани с интелек­
туалната собственост върху продукта, доку­
ментацията, както и за патенти, търговски 
марки и „ноу-хау“, вградени или използвани 
във връзка с тях.
Член 2
(1) Българската страна извършва за своя 
сметка услугите по инсталация и по поддръж­
ка на продукта за период от един месец след 
инсталацията. 
(2) При необходимост Министерството на 
отбраната на Република България осигурява 
безплатно обучение за работа с продукта на 
определени от Министерството на отбраната 
на Република Албания длъжностни лица. 
(3) Разходите на българската страна по 
организацията на обучението по ал. 2 са за 
сметка на албанската страна.
Член 3
(1) Албанската страна се задължава да 
осигури подходяща хардуерна и софтуерна 
среда, необходима за нормалното функци­
ониране на продукта, и при необходимост 
да осигурява достъп до него на определени 
от българската страна длъжностни лица за 
извършване на дейностите по инсталация, 
поддръжка и обучение.
(2) Албанската страна се задължава, сама 
или чрез свои подразделения или други лица, 
да не:
1. продава, дава под наем или предоставя 
чрез други способи право на ползване на 
продукта;
2. използва продукта или променя негови 
характеристики за цели, различни от тези, 
за които е предоставен, без изрично писмено 
разрешение от българската страна, да копира, 
разпространява, предава, показва, представя, 
размножава или създава собствени производ­
ни произведения (собствени информационни 
системи или части от такива системи);
3. разрешава достъп до продукта на лица, 
чиито служебни задължения не изискват 
такъв достъп.
(3) Албанската страна се задължава да 
осигури лицензиран (легален) софтуер за опе­
рационните системи и системи за управление 
на бази от данни в съответствие с броя на 
потребителите, които ще използват продукта, 
съгласно изискванията на производителите 
на съответния софтуер.
Член 4
(1) Предаването на продукта се извършва 
с констативен протокол, подписан от упълно­
мощени представители на Министерството на 
отбраната на Република България и Министер­
ството на отбраната на Република Албания.
(2) Констативният протокол обвързва стра­
ните относно факта на предаване, получаване 
и инсталиране на продукта.
Член 5
Албанската страна поема задължение из­
ползването на продукта и неговата поддръжка 
да се извършват в съответствие с правилата, 
установени в Ръководството на НАТО по 
кодификация – АКодП-1, АКодП-2, АКодП-3 
и КодСП и всички техни допълнителни изме­
нения, публикувани от Агенцията на НАТО 
по поддръжка и снабдяване – НАМСА, под 
ръководството на Групата на националните 
директори по кодификация – AC/135.
Член 6
Ако в хода на използване на продукта се 
налага достъп до класифицирана информация 
на българската страна, то той се осъществява 
в съответствие с българското законодателство 
в областта на защитата на класифицираната 
информация и Споразумението между прави­
телството на Република България и Съвета 
на министрите на Република Албания за 
взаимна защита и обмен на класифицирана 
информация, подписано на 27 февруари 2008 г. 
в София.
Член 7
(1) Българската страна не носи отговорност 
за действия или бездействия на албанската 
страна, които биха били основание за претен­
ции на трети страни във връзка с продукта. В 
тези случаи всички разходи, свързани с учас­
тието в досъдебни, съдебни или арбитражни 
производства, включително присъдени суми, 
се поемат от албанската страна.